Imtella' Awwissu 5, 2021 - Aġġornata 5 Ta' Awwissu, 2021 1:50pm Erba' eks Speakers tal-Parlament infurmaw lill-Ispeaker attwali, Anġlu Farrugia, li mhumiex se jieħdu sehem f'simpożju tal-Ispeakers li kien se jiġi organizzat minnu nhar it-Tlieta fl-okkażjoni tal-100 sena tal-Parlament Malti. L-Avukati Alfred Bonnici, Lawrence Gonzi u Louis Galea u s-Sur Anton Tabone infurmaw lill-Ispeaker li qablu li fiċ-ċirkustanzi attwali li għaddej minnhom il-pajjiż ma jħossux li hu opportun li l-Parlament jiddedika l-ħin tiegħu fuq ċerimonja bħal din meta l-pajjiż qed jiffaċċja aġenda ta' materji ħafna aktar importanti u urġenti. L-erba' eks Speakers issuġġerew li l-attività tiġi posposta għal xi data aktar opportunà.